جنوبی وزیرستان میں وہابی دہشت گردوں کی فائرنگ سے 4 پاکستانی فوجی جاں بحق

پاکستان میں وہابی دہشت گردوں نے جنوبی وزیرستان میں واقع پاکستانی فوج کی چیک پوسٹ پر فائرنگ کرکے 4 اہلکاروں کو ہلاک کردیا ہے۔

خبر کا کوڈ: 4806

تاریخ: 10 July 2021 - 15:35

مقدس دفاع نیوز ایجنسی نے ایکس پریس کے حوالے سے نقل کیا ہے کہ پاکستان میں وہابی دہشت گردوں نے جنوبی وزیرستان میں واقع پاکستانی فوج کی چیک پوسٹ پر فائرنگ  کرکے 4 اہلکاروں کو ہلاک کردیا ہے۔ آئی ایس پی آرکی جانب سے جاری بیان کے مطابق دہشت گردوں نے جنوبی وزیرستان مکین میں فورسز کی چیک پوسٹ پرفائرنگ کی، جس کے نتیجے میں 4 جوان جاں بحق ہوگئے۔  ہلاک ہونے والوں میں لانس نائیک عمران علی، سپاہی عاطف جہانگیر، سپاہی انیس الرحمان اورسپاہی عزیز شامل ہیں۔ پاک فوج کی جانب سے دہشت گردوں کومنہ توڑجواب دیا گیا جب کہ جوابی کارروائی میں چاردہشت گرد بھی مارے گئے۔